Robert Mueller . sérstakur saksóknari í Bandaríkjunum , sem birti föstudaginn 13. júlí ákæru á hendur rússneskum njósnurum fyrir tölvuinnbrot hjá Demókrataflokknum í bandarísku forsetakosningabaráttunni árið 2016 , segir njósnarana koma frá rússneskri njósnastofnun sem áður var þekkt undir skammstöfuninni GRU . Hún starfaði innan sovéska hersins . Stofnunin starfar enn fyrir herinn og hafa bandarísk yfirvöld nokkrum sinnum beitt refsiaðgerðum gegn henni á undanförnum árum . Nú hefur hins vegar í fyrsta sinn verið höfðað sakamál á hendur starfsmönnum stofnunarinnar vegna ólögmætra athafna í Bandaríkjunum , að þessu sinni vegna afskipta forsetakosningum þar . Áður höfðu verið gefnar út ákærur á hendur tólf óbreyttum rússneskum borgurum og þremur fyrirtækjum sem tengdust nettröllamiðstöð í St. Pétursborg . Enn þann dag í dag er njósnastofnunin almennt þekkt undir skammstöfuninni GRU . Öryggismálasérfræðingar segja að GRU hafi undanfarin ár átt aðild að mörgum illvirkjum eins og eldflaugaárásinni á farþegaflugvélina yfir Úkraínu , aðgerðum í Sýrlandi og afskiptum af bandarísku kosningunum . Í ákærunni frá Mueller og samstarfsmönnum hans sem nú hefur verið birt eru tvær rússneskar tölvu-njósnamiðstöðvar nefndar , ein skammt frá Gorkíj-garði í miðborg Moskvu og hin nálægt verslunarmiðstöð í úthverfi borgarinnar . Frá þeim hafi gerð víðtæk tölvuatlaga að bandarísku forsetakosningabaráttunni árið 2016 . Einn þeirra sem nefndur er í ákærunni heiti Viktor B. Netjiksho . Hann er sagður hafa stjórnað hópnum sem braust inn í tölvukerfi stjórnar Demókrataflokksins . Hann er alnafni manns sem stundaði tölvufræðinám árum saman og hefur birt fræðigreinar um tölvumál . Árið 2003 lagði hann til dæmis fram fræðiritgerð í háskólastofnun sem var í tengslum við rússnesku leyniþjónustuna , FSB . Þessi stofnun sérhæfir sig í dulmálsletri . Bandarískar njósnastofnanir höfðu þegar komist að vel rökstuddri niðurstöðu um að GRU hefði búið til netverja og kallað hann Guccifer 2.0 og vefsíðuna DCLeaks.com . Með þessu hafi GRU komið á framfæri tölvubréfum sem stolið var frá stjórn Demókrataflokksins og formanni forseta-kosningastjórnar Hillary Clinon , John D. Podesta , á árinu 2016 . Igor V. Korobov , forstjóri GRU , þrír aðstoðarforstjórar hans voru fyrstir settir á refsilista Obama-stjórnarinnar í desember 2016 vegna afskipta þeirra af kosningunum . Í mars 2018 kynnti bandaríska fjármálaráðuneytið að nýjar refsiaðgerðir hefðu komið til sögunnar gegn GRU og Korobov . Obama-stjórnin beindi einnig spjótum sínum gegn Sergei A. Gizunov , vara-forstjóra GRU . Þá var ekki getið um samband Gizunovs við hóp innan GRU , Einingu 26165 , sem í ákærunni nú er lýst sem höfuðgeranda í árásinni á stjórn Demókrataflokksins . Gizunov stjórnaði þessari einingu á sínum tíma eftir því sem sagði í stjórnarblaðinu Rossískaja Gazeta árið 2009 þegar skýrt var frá því að Gizunov hefði unnið ríkisverðlaun á sviði vísinda . Bellingcat , hópur sem rannsakar framvindu deilunnar í Úkraínu á opnum gagnagrunnum , segir að rússneski herforinginn sem skaut niður farþegavél Malaysia Arline flug 17 frá Amsterdam til Kuala Lumpur árið 2014 hafi verið starfsmaður GRU . Fyrr á þessu ári greip Bandaríkjastjórn til refsiaðgerða gegn GRU fyrir að brjóta gegn banni gegn dreifingu kjarnorkuvopna í Íran , Norður-Kóreu og Sýrlands en í því felst að bannað er að láta í té tækni eða tæki sem nota má til framleiðslu á gjöreyðingarvopnum eða eldflaugakerfum .